kardosdrur/scandi-wiki huggingface dataset:
Meddelelser om Grønland

Meddelelser om Grønland () (MoG) er en videnskabelig monografiserie om Grønland etableret i 1878. Serien, der tæller 345 bind/1253 titler pr. 1.1. 2009, har siden 1878 publiceret international grønlandsforskning og ekspeditionsberetninger fra Grønland. MoG rummer såvel humanistisk/samfundsvidenskabelig forskning som naturvidenskabelige undersøgelser. Dette blev fremhævet i 1979 med indførelsen af de tre underserier Man & Society, BioScience og Geoscience. MoG er fortsat den egentlige serie og fungerer som en slags paraply for de tre underserier. De enkelte bind har derfor både et bindnummer i MoG-serien og i den respektive underserie.

Fra 2008 er serien overtaget af Museum Tusculanums Forlag på Københavns Universitet. Museum Tusculanums Forlag har til hensigt løbende at retrodigitalisere udvalgte bind i Meddelelser om Grønland | Monographs on Greenland samt tilgængeliggøre nye bind i serien digitalt. Disse online udgivelser af serien vil blive tilbudt på forskellige måder, fx til salg eller til leje eller som Open access (gratis) via forlagets website samt evt. andre platforme.

Meddelelser om Grønland | Monographs on Greenland udkommer årligt med gennemsnitligt to-tre bind med varierende priser.

Se også
 Tidsskriftet Grønland
Publikationer
Grønland
Sugarhill Gang

The Sugarhill Gang er en amerikansk hip-hop og funkgruppe som er mest kendt for hittet Rapper's Delight, de udgav i 1979, der var det samme år som de debuterede. Medlemmerne er alle fra New York City og kalder sig selv for Wonder Mike, Big Bank Hank, og Master Gee. Trods deres aktualitet gennem næsten 30 år, har bandet kun fået udgivet 3 album, hvor det seneste Jump on It blev udgivet i 1999.

Meget af deres hit «Rapper's Delight» er taget fra rim-bogen til Caz (Casanova) fra Cold Crush Brothers.

Diskografi
Sugarhill Gang (1980)
8th Wonder (1982)
Jump on It (1999)

Hiphopgrupper fra USA
Baden-Baden

Baden-Baden er en by i Tyskland i delstaten Baden-Württemberg med godt 54.000 indbyggere. Byen ligger på vestsiden af Schwarzwald ved bredden af floden Oos i landkreisen Karlsruhe.

Historie 
Kilderne i Baden-Baden var kendt allerede af romerne. Byen fik navnet Aurelia Aquensis til ære for kejser Aurelius Severus. Endnu ses små stykker af antikke skulpturer i byen, og i 1847 blev resterne af et godt bevaret romersk dampbad opdaget lige neden for Neues Schloss.

Byen hed Baden i middelalderen. Fra 1300-tallet til slutningen af 1600-tallet var Baden residens for markgreverne af Baden, som lagde navn til byen. De boede først i Schloss Hohenbaden (det gamle slot), som man kan se ruinerne af på en ås over byen, men i 1479 flyttede de til Neues Schloss, som ligger på en bakke nærmere byen, og som er kendt for den underjordiske fangekælder. Under Trediveårskrigen blev Baden-Baden hårdt ramt særligt af franskmændene, som plyndrede byen i 1643 og brændte den ned til grunden i 1689. Markgreve Ludvig Vilhelm flyttede til Rastatt i 1706.

I 1931 fik byen officielt det dobbelte navn Baden-Baden («Baden i (delstaten) Baden»). Byen slap gennem begge verdenskrige uden de store ødelæggelser. Under 2. verdenskrig lå der en underafdeling af koncentrationslejren Flossenbürg i byen.  Efter krigen var Baden-Baden hovedkvarter for de franske okkupationsstyrker i Tyskland og lejr for tvangsflyttede civile.

Den russiske forfatter Fjodor Dostojevskij skrev «Igrot» (Spilleren), mens han var afhængig af at spille på Baden-Baden Casino.

Verdensarv fra 2021 
Den 24. juli 2021 indskrev UNESCO Baden-Baden som verdensarv, og byen blev én af de 11 byer i Europas store kurbadesteder.

Eksterne kilder og henvisninger 

 Byens websted

Byer i Baden-Württemberg
Verdensarvsområder i Tyskland
Giovanni Capurro

Giovanni Capurro (5. februar i Napoli, Italien 1859 – 18. januar 1920 i Mexico City) var en italiensk poet. 

Sammen med sangeren Eduardo di Capua skrev Capurro sangen «'O sole mio».

Værker 
 A vongola (1892)
 Cutignè, cutignì, cutignà (1892)
 Carmela 'e San Sivero (1894)
 'E tre chiuove (1894)
 A tossa (1895)
 'E cataplaseme (1895)
 'O guaglione 'o speziale (1895)
 A misturella (1896)
 Chitarra mia (1896)
 'E zzite cuntignose (1896)
 'O pizzaiuolo nuovo (1896)
 'O presidente (1896)
 'O sculariello (versi e musica, 1896)
 A sciantosa (1897)
 Quanno ll'ommo va a marcià (1897)
 Vòtate 'a cca e ggirate 'a llà (1900)
 Palomma mia (1901)
 A vennegna (1902)
 Bella mia, musica di Francesco Paolo Frontini (Piedigrotta 1902)
 Zi' Carulina (1902)
 Nun saccio spiegà... (1904)
 Quanno mammeta nun ce stà! (1904)
 Ammore che gira/ (1907)
 Così, com'è (1907)
 A capa quanno 'a miette? (1908)
 Eh? (1908)
 Il disperato eccentrico (1908)
 A zarellara (1909)
 Addò ce mette 'o musso Margarita (1910)
 Perì-pperò (1912)
 'O napulitano a Londra (1915)
 Totonno 'e Quagliarella /(1919).

Eksterne henvisninger 

Digtere fra Italien
Sangskrivere fra Italien
Robertson County (Texas)

Robertson County er et county i den amerikanske delstat Texas. Det ligger i de østlige dele af delstaten. Det grænser mod Limestone County i nord, Leon County i nordøst, Brazos County i sydøst, Burleson County i syd, Milam County i sydvest og mod Falls County i nordvest.

Robertson Countys totale areal er 2 242 km², hvoraf 29 km² er vand. I år 2000 havde Robertson County 16.000 indbyggere. Det administrative centrum ligger i byen Franklin. Amtet er blevet opkaldt efter nybyggeren Sterling C. Robertson.

Byer 
 Bremond
 Calvert
 Franklin
 Hearne

Counties i Texas
Limestone County (Texas)

Limestone County er et county i den amerikanske delstat Texas beliggende i den østlige dele af delstaten. Limestone County grænser mod Navarro County i nord, Freestone County i nordøst, Leon County i sydøst, Robertson County i syd, Falls County i sydvest, McLennan County i vest og mod Hill County i nordvest.

Limestone Countys totale areal er 2 417 km² hvoraf 63 km² er vand. I år 2000 havde countyet 22.051 indbyggere og administrationscenteret ligger i byen Groesbeck.

Byer 
 Coolidge
 Groesbeck
 Kosse
 Mart
 Mexia
 Tehuacana
 Thornton

Counties i Texas
Frederik Børgesen

Fredrik Christian Emil Børgesen (1. januar 1866 i København – 22. marts 1956 på Frederiksberg) var en dansk botaniker og algeforsker. Han var assistent ved Københavns Universitets Botaniske Museum fra 1893 til 1900 og bibliotekar ved Botanisk Haves Bibliotek 1900–1934. Han forskede i ferskvands- og hav-alger. 

Han var søn af grossereren Skjold Børgesen (død 1895) og hustru Antoi­nette f. Berg (død 1894), der boede i en villa ud til Søerne på Østerbro, blev student fra Lyceum 1884 og mag.scient. 1891. Dernæst blev han assistent ved den botaniske studiesamling 1894-97, ved Botanisk Ha­ves Museum 1898-1905, bibliotekar ved Botanisk Haves Bibliotek 1900-34 og dr.phil. på  afhandlingen Om Algevegetationen ved Fær­øernes Kyster 1904. Børgesen foretog talrige rejser i videnskabelige øjemed til Færøerne, Dansk Vestindien, Jamaica, De kanariske Øer. Efter indbydelse af universitetet i Bombay besøgte han Indien og Ceylon for algologieke undersøgelser i vinteren 1927-28.

Han blev korresponderende medlem af The Botanical Society of Edinburgh 1911 og af Societas pro Fauna et Flora Fennica 1945. Æresmedlem af the Royal Horticultural Society, London 1935 og Ridder af Dannebrog.

Han var også i bestyrelsen for Plantageselskabet Dansk Vestindien til 1922 og for aktieselskabet S. Børgesen & Co. til 1929, medstifter af Foreningen De danske Atlanterhavsøer (i bestyrelsen 1902-17), administrator af familiens ejendom Hedeplantagen Utoft ved Grindsted til 1929; Formand i bestyrelsen for Etatsraad Berg's Mindelegat, Hellebæk og medlem af Det Kongelige Danske Geografiske Selskabs råd 1930-45.

Frederik Børgesen var medarbejder ved flere videnskabelige værker, fx Botany of the Færoes, Danish Scientific Investigations in Iran.

Børgesen var gift med Magdalene Sofie født Øllgaard, datter af Højesteretsassessor Hans Øllgaard (død 1895) og Hustru Sophie f. Petersen (død 1907).

Standard-auktorbetegnelse for arter beskrevet af Frederik Børgesen: Børgesen

Udvalgte videnskabelige værker 
 Børgesen, F. & Paulsen, O. (1898) Om Vegetationen paa de dansk-vestindiske Øer. København: Nordisk Forlag. 114 s.
 Utoft Hedeplantage, en flo­ristisk Undersezelse (med C. Jensen)
 The Vegetation of the Canary Islands The marine Algac of tihe Danish West Indies, of the Færoes, of the Canary Islands, of the Arabian Sea, Ceylon, South-India, Mauritius Kilder 
 Kraks Blå Bog 1949 ''

Eksterne henvisninger 
 

Botanikere fra Danmark
Ansatte ved Københavns Universitet
Faglitterære forfattere fra Danmark
Riddere af Dannebrog
Bibliotekarer fra Danmark
Personer i Kraks Blå Bog (afdøde)
Botanikere med autornavne
Dansksprogede forfattere fra Danmark
Alumni fra Københavns Universitet
Hill County (Texas)

Hill County er et county i den amerikanske delstat Texas. Den ligger i de centrale dele af delstaten og det grænser mod Johnson County i nord, Ellis County i nordøst, Navarro County i øst, Limestone County i sydøst, McLennan County i syd og mod Bosque County i vest.

Hill Countys totale areal er 2.553 km² hvoraf 60 km² er vand. I år 2000 havde fylket 32.361 indbyggere og administrationscentret ligger i byen Hillsboro. Hill County er blevet opkaldt efter George Washington Hill.

Byer 
Abbott
Aquilla
Blum
Bowman Community
Bynum
Carl's Corner
Covington
Hillsboro
Hubbard
Itasca
Malone
Mertens
Mount Calm
Penelope
Whitney

Eksterne henvisninger 

Counties i Texas
Leon County (Texas)

Leon County er et county i den amerikanske delstat Texas. Den ligger i de østlige dele af delstaten. Den grænser mod Freestone County i nord, Anderson County i nordøst, Houston County i øst, Madison County i syd, Robertson County i vest og mod Limestone County i nordvest.

Leon Countys totale areal er 2.798 km², hvoraf 22 km² er vand. I år 2000 havde amtet 15.335 indbyggere, og administrationscenteret ligger i byen Centerville.

Byer 
 Buffalo
 Centerville
 Jewett
 Leona
 Marquez
 Normangee
 Oakwood

Counties i Texas
Thekla Resvoll

Thekla Susanne Ragnhild Resvoll (født 22. maj 1871, død 14. juni 1948) var en norsk botaniker, amanuensis ved Det Kongelige Frederiks Universitet 1902-1936. Hun tog doktorgraden på afhandlingen Om planter som passer til kold og kort sommer (1917), hvori hun studerede fjeldplanternes tilpasningsevne til et koldt klima. Hun var søster til botanikeren Hanna Resvoll-Holmsen. 

Standard-auktorbetegnelse for arter beskrevet af Thekla Resvoll: Resvoll

Udvalgte videnskabelige værker 
 Resvoll, T. R. (1900) Nogle arktiske ranunklers morfologi og anatomi. Nyt Magazin for Naturvidenskaberne, 38: 343-367.
 Heri påviser hun blandt andet oplagringen af energi i jordstængelsen hos Is-Ranunkel.

 Resvoll, T. R., 1925. Rubus chamaemorus L. A morphological – biological study. Nytt Magasin for Naturvidenskapene, 67: 55-129.
 Resvoll, T. R., 1925. Rubus chamaemorus L. Die geographische Verbreitung der Pflanze und ihre Verbreitungsmittel. Veröffentlichungen des Geobotanischen Institutes Rübel in Zürich, 3: 224-241.
 To digre afhandlinger om Multebær.

Botanikere fra Norge
Houston County (Texas)

Houston County er en county i den amerikanske Delstat Texas. Den ligger i de østlige dele af delstaten. Den grænser mod Anderson County i nord, Cherokee County i nordøst, Angelina County i øst, Trinity County i sydøst, Walker County i syd, Madison County i sydvest og mod Leon County i vest.

Houston Countys totale areal er 3.203 km² hvoraf 15 km² er vand. I år 2000 havde amten 23.185 indbyggere og administrationscenteret ligger i byen Crockett. Amten er blevet opkaldt efter Sam Houston som var præsident i republikken Texas.

Counties i Texas
Hunsrück

Hunsrück er en lav bjergkæde i delstaten Rheinland-Pfalz i Tyskland som hører til Mittelgebirge. Den grænser til floddalene ved Mosel i nord, Nahe i syd og til Rhinen i øst. Hunsrück fortsætter som Taunusbjergene på østsiden af Rhinen. På den anden side af Mosel ligger Eifel. Syd for Nahe ligger Pfalz. 

Mange af bjergene er ikke højere end 400 meter. Der ligger flere kæder med højere toppe indenfor Hunsrück som alle har egne navne: (Schwarzwälder) Hochwald, Idarwald, Soonwald og Binger Wald. Den højeste af toppene er Erbeskopf på 816 meter. 

I Hunsrückområdet ligger byerne Simmern, Kirchberg og Idar-Oberstein, Kastellaun, og Morbach. Flughafen Frankfurt-Hahn ligger også i området. 

Klimaet i Hunsrück er forholdsvis vådt med en god del regn.

Baggrundsstof 

 Bilder fra HEIMAT- og HEIMAT3 – en tysk miniserie som blev filmet i Hunsrück

Bjerge i Tyskland
Anderson County (Texas)

Anderson County er et county i den amerikanske delstat Texas beliggende i den østlige del af delstaten. Anderson County grænser mod Henderson County i nord, Cherokee County i øst, Houston County i syd, Leon County i sydvest og mod Freestone County i vest.

Anderson Countys totale areal er 2.792 km², hvoraf 19 km² er vand. I år 2000 havde Anderson County 55.109 indbyggere. Det administrative centrum ligger i byen Palestine. Anderson County er opkaldt efter Kenneth Lewis Anderson, der var vicepræsident i Republikken Texas.

Counties i Texas
Henderson County (Texas)

Henderson County er et county i den østlige del af den amerikanske delstat Texas. Det administrative centrum er byen Athens. Henderson County grænser op mod Kaufman County og Van Zandt County i nord, Smith County i øst, Cherokee County i sydøst, Anderson County i syd, Freestone County i sydvest, Navarro County i vest og mod Ellis County i nordvest.

Henderson Countys totale areal er 2.458 km², hvoraf 194 km² er vand. I år 2000 var indbyggertallet 73.277 indbyggere. Henderson County er opkaldt efter sin guvernør James Pinckney Henderson.

Counties i Texas
Cherokee County (Texas)

Cherokee County er et county i den amerikanske delstat Texas. Det ligger i den østlige dele af delstaten og grænser op til Smith County i nord, Rusk County i nordøst, Nacogdoches County i øst, Angelina County i sydøst, Houston County i sydvest, Anderson County i vest og mod Henderson County i nordvest.

Cherokee Countys totale areal er 2.750 km², hvoraf 25 km² er vand. I år 2000 havde amtet 46.659 indbyggere og administrationscenteret ligger i byen Rusk. Countyet er opkaldt efter cherokee-indianerne.

Personer fra Cherokee County 

 Ray Price († 2013), musiker
 Ronald Wright, politiker i Repræsentanternes Hus (USA) († 2021)
 Robert Lee Nichols (1944-), politiker i Senatet (Texas)

Referencer 

Counties i Texas
Angelina County

Angelina County er en county i den amerikanske delstat Texas beliggende i den østlige del af delstaten. Angelina County grænser op til Nacogdoches County i nord, San Augustine County i nordøst, Jasper County i sydøst, Tyler County i syd, Polk County i sydvest, Trinity County og Houston County i vest og mod Cherokee County i nordvest. Det administrative centrum er beliggende i byen Lufkin. 

Angelina Countys totale areal er 2.542 km², hvoraf 90 km² er vand. I år 2000 havde Angelina County 80.130 indbyggere.

Counties i Texas
Tyler County (Texas)

Tyler County er en county i den amerikanske delstat Texas. Den ligger i de østlige dele af delstaten. Den grænser mod Angelina County i nord, Jasper County i øst, Hardin County i syd og mod Polk County i vest.

Tyler Countys totale areal er 2.423 km² hvoraf 33 km² er vand. I år 2000 havde amtet 20.871 indbyggere og administrationscenteret ligger i byen Woodville. Amtet er blevet opkaldt efter John Tyler, USAs tiende præsident.

Counties i Texas
Mittelgebirge

Mittelgebirge er betegnelsen på højlandene i det centrale Tyskland – som til forskel fra Alperne i syd – præges af rolige, afrundede former uden spor efter iserosion. Betegnelsen bruges ligeledes om enkelte åse og højdedrag i denne region med højder på mellem 500 m.o.h. og 1500 m.o.h. Det højeste område i Mittelgebirge i Tyskland er Schwarzwald, mens Wiehengebirge er det nordligste.

Mittelgebirge i Tyskland 
(Sorteret efter højde)
Jasper County (Texas)

Jasper County er en county i den amerikanske delstat Texas. Den ligger i de østlige dele af delstaten. Den grænser mod San Augustine County i nord, Sabine County i nordøst, Newton County i øst, Orange County i syd, Hardin County i sydvest, Tyler County i vest og mod Angelina County i nordvest.

Jasper Countys totale areal er 2.511 km² hvoraf 83 km² er vand. I år 2000 havde amten 35.604 indbyggere og administrationscenteret ligger i byen Jasper. Amtet er blevet opkaldt efter William Jasper.

Byer 
 Browndell
 Buna
 Evadale
 Jasper
 Kirbyville

Counties i Texas
Olaf Galløe

Olaf Galløe (22. juni 1881 i København – 24. december 1965 i Kongens Lyngby) var en dansk botaniker og likenolog. Han studerede botanik hos professor Eugen Warming ved Københavns Universitet.

Standard-auktorbetegnelse for arter beskrevet af Olaf Galløe: Galløe

Han er begravet på Sorgenfri Kirkegård.

Udvalgte videnskabelige værker
 Galløe, O. (1908) Danske Likeners Økologi. Botanisk Tidsskrift bd. 28 (3).
 Galløe, O. (1909) The structure and biology of arctic flowering plants. 4. Saxifragaceae. 2. The biolocical leaf-anatomy of the arctic species of Saxifraga. Meddelelser om Grønland bd. 36: 237-294.

Botanikere fra Danmark
San Augustine County

San Augustine County er en county i den amerikanske delstat Texas. Den ligger i de østlige dele af delstaten. Den grænser mod Shelby County i nord, Sabine County i øst, Jasper County i syd, Angelina County i sydvest og mod Nacogdoches County i vest.

San Augustine Countys totale areal er 1.534 km² hvoraf 167 km² er vand. I år 2000 havde amten 8.946 indbyggere og administrationscenteret ligger i byen San Augustine.

Byer
Broaddus
San Augustine

Counties i Texas
Shelby County (Texas)

Shelby County er en county i den amerikanske delstat Texas. Den ligger i den østlige del af delstaten. Den grænser mod Panola County i nord, Sabine County og San Augustine County i syd, Nacogdoches County i sydvest og mod Rusk County i nordvest. Den har også grænse mod delstaten Louisiana i øst.

Shelby Countys totale areal er 2.161 km² hvorav 105 km² er vand. I år 2000 havde amten 25.224 indbyggere og administrationscenteret ligger i byen Center. Shelby County er blevet opkaldt efter soldaten Isaac Shelby.

Byer 
 Center
 Huxley
 Joaquin
 Shelbyville
 Tenaha
 Timpson

Counties i Texas
Olaf Hagerup

Olaf Asmussen Hagerup (29. september 1889 i Balling – 22. marts 1961 i Gentofte) var en dansk botaniker. Han var søn af sognepræst Eiler Hagerup og hustru Kirstine (født Rasmussen). Han begyndte at studere botanik ved Københavns Universitet i 1911 under professorerne Eugen Warming, Christen C. Raunkiær, L. Kolderup Rosenvinge og W. Johannsen. Han blev Dr.Phil. 1930 og ansat 1934 som inspektør ved Københavns Universitets Botaniske Museum. Han pensioneredes 1960.

Hagerup arbejdede især med bestøvning, evolution og polyploidi. Han var den første til at vise at den tetraploide Fjeld-Revling er en art adskilt fra den diploide Almindelig Revling. Derved startede har brugen af kromosomtal i den systematiske botanik, et felt siden kendt som cytotaxonomi. Han fremsatte den hypothese at ploidi-niveauet er medbestemmende for plantearters udbredelse og økologi, hvilket siden er blevet påvist. Til gengæld har moderne forskning endegyldigt aflivet Hagerups hypotese om en direkte afstamning af centrospermerne (omtrent lig med Nellike-ordenen) fra de nøgenfrøede Gnetophyta og altså to separate udviklingslinjer bag ved de dækfrøede planter.

Standard auktorbetegnelse for arter beskrevet af Olaf Hagerup: Hagerup

Han er begravet på Sorgenfri Kirkegård.

Udvalgte videnskabelige arbejder 
 Hagerup, O. (1915) The structure and biology of arctic flowering plants. 10. Caprifoliaceae. Linnaea borealis L. Meddelelser om Grønland bd. 37: 151-164.

 Hagerup, O. (1927) Empetrum hermaphroditum (Lge.) Hagerup – a new tetraploid, bisexual species. Dansk Botanisk Arkiv bd. 5 (2): 1–17.

 Hagerup, O. (1930) Étude des types biologiques de Raunkiær dans la flore autour de Tombouctou. Biologiske Meddelelser, Det kgl. Danske Videnskabernes Selskab rk. 9, bd. 4.

 Hagerup, O. (1932) Über Polyploidie in Beziehung zu klima, Ökologie und Phylogenie. Hereditas bd. 16: 19-40.

 Hagerup, O. (1933) Studies on polyploid ecotypes in Vaccinium uliginosum L. Hereditas bd.18: 122-128.

 Hagerup O. (1946) Studies on the Empetraceae. Biologiske Meddelelser, Det kgl. Danske Videnskabernes Selskab bd. 10 (5): 1-49. 

 Hagerup, O. (1950) Thrips pollination in Calluna. Biologiske Meddelelser, Det kgl. Danske Videnskabernes Selskab bd. 18 (4).

 Hagerup, O. (1950) Rain-pollination. Biologiske Meddelelser, Det kgl. Danske Videnskabernes Selskab bd. 18 (5).

 Hagerup, Olaf & Petersson, Vagn (1956-1960) Botanisk Atlas. København: Munksgaard.
 Bd. I: Danmarks dækfrøede planter, 550 s.
 Bd. II: Mosser, Bregner, Padderokker, Ulvefødder, Naaletræer, Nedstamming. 299 s.

Om Hagerup 
 Löve, Áskell (1962) Dr. Olaf Hagerup. Nature 193 (4813) 322.
 Skovsted, A. (1961) Olaf Hagerup (1889 – 1961). Taxon bd. 10 (7): 201-205.

Eksterne henvisninger 
 

Botanikere fra Danmark
Botanikere med autornavne
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Alumni fra Københavns Universitet
Michael Christiansen (skuespiller)

Michael MC Christiansen (født 20. september 1973 i København), er en dansk standupkomiker, skuespiller og skribent.

Karriere 

MC er vokset op i københavnerforstaden Greve og har tidligere arbejdet med illustration, computergrafik og multimedia.
MC debuterede som komiker på Kulkafeen i København i år 2000 og markerede sig for alvor i branchen, ved at indtage andenpladsen ved DM i stand-up 2001.
Da IT-firmaet, MC var medejer af, gik konkurs, besluttede han sig for at skifte karriere og blive komiker på fuld tid.

Siden har MC arbejdet sig op til en status som en af landets mest erfarne komikere, med optrædener på alle de store scener, i Stand-up.dk og et utal af turneer rundt om i landet, med kolleger som bl.a Lasse Rimmer, Sebastian Dorset, Mikael Wulff, Rune Klan, og Uffe Holm.

De fleste kender dog nok MC bedst, for hans arbejde med TV, hvor især Tjenesten - Nu på TV på DR2 med bl.a. Vicki Berlin og Tobias Dybvad, blev et folkeligt gennembrud, der også sikrede MC producentforeningens tv-pris for bedste comedy i 2007. En pris MC også var nomineret til året før, for sketch-programmet Gustne Gensyn, med bl.a. Jonatan Spang.

MC er også kendt fra radioprogrammer som Tjenesten på P3 (P3), hvor han har været ansat i flere perioder fra 2004 og i flere omgange har demonstreret, at han også kan rappe og synge. Han har også skrevet materiale til TV 2 Zulus Dybvaaaaad! med Tobias Dybvad.

Derudover laver MC en slags comedy café-quiz der hedder "Den Hvide Lektie", sammen med kollegaen Carsten Eskelund.

Har medvirket i 

 2001 Carambole med Jan Gintberg (P3)
 2002 Stand-up.dk (TV 2)
 2003 Parlamentet (TV3)
 2004 Stand-up.dk Special (TV 2 Zulu)
 2004 Tjenesten på P3 (P3)
 2005 Gintbergs Store Aften (TV 2 Zulu)
 2005 Stand-up.dk (TV 2 Zulu)
 2006 Gustne Gensyn (TV 2 Zulu)
 2006 Radioquiz med Den Hvide Lektie (P3)
 2006 Tjenesten på P3 (P3)
 2007 Tjenesten - Nu på TV (DR2)
 2009 Zulu Late Night, Live! (TV 2 Zulu)

Referencer

Eksterne kilder/henvisninger 
 
 Den Hvide Lekties hjemmeside
 MC som kokken Legolas Kok
 Tobias Dybvad og MC som Nik og Jay

Komikere fra Danmark
Standupkomikere fra Danmark
Personer fra København